Kenos GS

Kenos geležinkelio stotis – gyvenvietė Vilniaus rajono savivaldybės rytuose, prie pat Kalvelių šiaurinio pakraščio. Pasienio geležinkelio mazgas, yra geležinkelio stotis pasienyje su Gudija, Vilniaus–Maladečinos linijoje, Kenos geležinkelio stoties gyvenvietėje prie pat šiaurinio Kalvelių kaimo pakraščio. Stoja traukiniai Vilnius–Kena.

Stotis 

Pastatyta 1873 m. tiesiant Lentvario–Romnų geležinkelio ruožą.

Po Lietuvos įstojimo į Šengeno erdvę Kenos geležinkelio stotis tapo svarbiausiu pasienio punktu Lietuvos geležinkeliuose ir buvo smarkiai išplėsta ir modernizuota. Didžioji dalis tranzitinių krovinių iš Rusijos į Kaliningradą ir Klaipėdą eina kaip tik per šią stotį. Visa geležinkelio atkarpa nuo Kenos iki Lietuvos–Baltarusijos valstybinės sienos yra aptverta ir nuolatos stebima. Dėl to panaikinta Šumsko geležinkelio stotis, o priemiestiniai traukinių maršrutai iš Vilniaus sutrumpinti iki Kenos.

2003 m. įrengta skaitmeninė telefonų stotis, moderni manevrinio radijo ryšio sistema ir stoties garso ryšys, modernizuotas technologinis ryšys. 2015 m. Kenos stotyje pradėti geležinkelio linijos elektrifikacijos darbai. 2022 m. pradėta rengti reikiama infrastruktūra traukinių vagonų rentgeno kontrolės sistemai, skirtai tikrinti Kenos geležinkelio patikros poste į Lietuvą iš Baltarusijos atvykstantiems krovininiams traukiniams.

Gyventojai

Šaltiniai 

Vilniaus rajono savivaldybės gyvenvietės
Vilniaus rajono savivaldybės geležinkelio stotys